stanford-oval/wikipedia huggingface dataset:
Koei Tecmo
Pelit

Yhtiöllä on tunnettuja videopelisarjoja kuten:
Bladestorm
Dead or Alive
Dynasty Warriors
Ninja Gaiden
Nobunaga's Ambition
Project Zero (Fatal Frame)
Romance of the Three Kingdoms
Samurai Warriors
Warriors Orochi
Aiheesta muualla

Profiili MobyGamesissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Koei Tecmo
Käännös suomeksi
461 Ocean Boulevard

| 461 Ocean Boulevard Eric Clapton |
| --- | --- | --- |

Studioalbumin tiedot
 Äänitetty : Criteria Recording Studios,  Miami, Florida
 Julkaistu: 1974
 Formaatti: LP
 Tuottaja(t): Tom Dowd
 Tyylilaji: blues rock
 Kesto: 39.43
 Levy-yhtiö: RSO Records
Eric Claptonin muut julkaisut
| Eric Clapton's Rainbow Concert 1973 | 461 Ocean Boulevard 1974 | There’s One in Every Crowd 1975 |
461 Ocean Boulevard on kitaristi, laulaja ja lauluntekijä Eric Claptonin studioalbumi vuodelta 1974. Sen on julkaissut RSO Records. Levyn on tuottanut Tom Dowd Robert Stigwood -organisaatiolle.
Albumi on äänitetty Floridan Miamissa Criteria Recording -studioilla. Äänittäjänä on ollut Karl Richardson ja hänen apunaan Steve Klein. Valokuvat on ottanut David Gahr ja kansitaiteilija on Bob Defrin.
Kappaleet

| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Sovitus | Kesto |  |  |  |  |  |
| 1. | Motherless Children | Trad. | E. Clapton & C. Radle | 4.55 |  |  |  |  |  |
| 2. | Give Me Strength | Eric Clapton |  | 2.51 |  |  |  |  |  |
| 3. | Willie and the Hand Jive | Johnny Otis |  | 3.46 |  |  |  |  |  |
| 4. | Get Ready | E. Clapton / Y. Elliman |  | 3.50 |  |  |  |  |  |
| 5. | I Shot the Sheriff | Bob Marley |  | 4.30 |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Sovitus | Kesto |  |  |  |  |  |
| 6. | I Can’t Hold Out | Elmore James | Clapton | 4.10 |  |  |  |  |  |
| 7. | Please Be With Me | Charles Scott Boyer |  | 3.25 |  |  |  |  |  |
| 8. | Let It Grow | Eric Clapton |  | 4.57 |  |  |  |  |  |
| 9. | Steady Rollin' Man | Robert Johnson | Clapton | 3.14 |  |  |  |  |  |
| 10. | Mainline Florida | George Terry |  | 4.05 |  |  |  |  |  |
Muusikot

Muusikoista on mainittu vain Purple Recordsin artisti Yvonne Elliman ja Stax Recordsin artisti Al Jackson.
Aiheesta muualla

Kantalainen, Kari: Kuukauden albumi. MUSA, 1974, 3. vsk, nro 9, s. 34.  Pirkkala:  Graafinen Kustannus Oy.
Albumi Allmusicissa (englanniksi)
Kivestä ja puusta

| Kivestä ja puusta>  Suomen linnoja, kartanoita ja kirkkoja |
| --- | --- |

Kirjailija:  C. J. Cardberg
Kuvittaja:  C. J. Gardberg, Kari Palsila, P. O. Welin, Hannu Vallas
Kansitaiteilija:  Raija Pitkänen
Kieli:  suomi
Genre:  arkkitehtuuri, kuvateokset
Kustantaja:  Otava
Julkaistu:  2002
Sivumäärä:  287
ISBN:  951-1-17423-1
Suomennos
Suomentaja:  Irma Savolainen
Löydä lisää kirjojaKirjallisuuden teemasivulta
Kivestä ja puusta. Suomen linnoja, kartanoita ja kirkkoja on vuonna 2002 julkaistu C. J. Cardbergin teos, jonka valokuvat ovat tekijän lisäksi Kari Palsilan, Hannu Vallaksen ja P. O. Welinin ottamia. Kirjan on suomentanut Irma Savolainen, taiton ja ulkoasun suunnittelun on tehnyt Raija Pitkänen.
Julkaiseminen

Teos ilmestyi vuonna 2002 Otavan kustantamana. Kirja on nimensä mukaan tietoteos Suomen linnoista, kartanoista ja kirkoista keskiajalta itsenäisyyden aikaan asti. Teoksessa on varsin runsaasti valokuvia ja kartta- ja muita piirroksia havainnollistamassa esiteltyjä kohteita.
Sisältö

Kirjan johdannossa käsitellään lyhyesti antiikin perintöä, muinaislinnoja ja varhaista kristillisyyttä Suomessa. Varsinainen rekennettujen kohteiden ja ympäristöjen esittely tehdään aikakausijaksoittain niin, että kunkin jakson alussa on ensin sen yleiskatsaus johdantona ja sitten valittujen kohteiden esittely.
Sisältö > Keskiaika

Keskiajalta teoksessa esitellään linnoista Turun linnan varhaiset vaiheet, Hämeen linna, Viipurin linna, Kuusiston piispanlinna, Raaseporin linna, Kastelholma, Olavinlinna ja Kajaanin linna. Kartanoista on sen sijaan vain yksi sivu, kuvituksena Vuorentaan kartano. Kirkoista esitellään Turun tuomiokirkko rakennusvaiheineen, samoin kuin Turun ympäristön pitäjänkirkkoja sekä Uudenmaan, Hämeen, Satakunnan, Pohjanmaan ja Ahvenanmaan kirkkoja. Johdantona käsitellään ristiretkiä ja keskiaikaisia kaupunkeja. Kirkkojen yhteydessä tarkastellaan pyhimyskulttia ja luostarilaitosta ja koko jakson lopuksi varhaisia teitä, kuten Hämeen härkätie.
Sisältö > Kustaa Vaasasta isoonvihaan

Kustaa Vaasan ajan ja isonvihan väliseltä jaksolta teoksessa tarkastellaan Turun ja Viipurin linnojen myöhempien vaiheiden ohella 1500-luvun kartanolinnoja kuten Kuitia, Suitian kartano ja Sjundbyn kartano, 1600-luvun kartanoita kuten Kankaisten kartano, Louhisaaren kartano ja Sarvilahden kartano sekä maaseudun kirkkoja, muun muassa Sodankylän vanha kirkko ja Sauvon kirkko. Johdannossa kuvataan uskonpuhdistusta ja renessanssia.
Sisältö > Uudenkaupungin rauhasta vuoteen 1809

Uudenkaupungin rauhan ja vuoden 1809 välisen jakson esipuheena on "Erämaiden kevät" Välskärin kertomusten mukaan. Uusista linnoituksista esitellään Haminan linnoitus, Lappeenrannan linnoitus, Viapori, Loviisan linnoitus, Svartholma ja Hangon linnoitus, mutta myös saaristolaivasto "uivana linnoituksena". Hämeen linna kuvataan armeijan varikkona. Venäläisten linnoituksia rajan takana tarkastellaan lyhyesti, samoin Suomen sotaa.
Rautaruukeista ja kartanoista esitellään Fiskarsin ruukki, Björkboda, Teijon kartano, Mustion linna, Orisbergin kartano, Törnävän kartano, Lietsala eli Nuhjala, Lempisaari, Viksbergin kartano Paimiossa, Joensuun kartano, Wiurilan kartano, Jokioisten kartano, Brinkhallin kartano, Riilahden kartano, Joroisten Frugård ja Anjalan kartano. Lisäksi tarkastellaan useita aikakauden kirkkoja ja lopuksi Ruotsin vallan päättymistä.
Sisältö > Autonomian aika 1809–1917

Autonomian eli Suomen suuriruhtinaskunnan ajan alkamista kuvataan ensin, sitten esitellään "uusien aatteiden arkkitehteja" kuten Carl Ludvig Engeliä ja hänen töitään, mutta myös Engelin oppilasta Anders Fredrik Granstedtia, joka suunnitteli muun muassa Kerimäen kirkon. Myös autonomian ajan tiestöä esitellään. Linnoituksista ja varuskunnista tarkastellaan Viaporin vaiheiden lisäksi Bomarsundia, kartanoista muun muassa Herttoniemen kartanoa, Stensbölen kartanoa, Vuojoen kartanoa, Porvoon Drägsbyn kartanoa, Tervikin kartanoa, Tjusterbyn kartanoa ja Malmgårdin kartanoa. Teoksen päättää näkymä tulevaisuuteen, "Kansallinen kiinnostus herää".
7-Zip

| 7-Zip |
| --- | --- |

 Kuvakaappaus 7-Zipistä.
Kehittäjä:  Igor Pavlov
Kehityshistoria
Vakaa versio:  19.00 / 21. helmikuuta 2019
Tiedot
Ohjelmistotyyppi:  tiedonpakkaus
Alusta:  Linux, OS X, Windows
Ohjelmointikielet:  C++
Lisenssi:  LGPL
Aiheesta muualla
7-zip.org
7-Zip on tiedostonpakkaus- ja arkistointiohjelma Windowsille. 7-Zip toimii joko komentoriviohjelmana tai käyttäen sen graafista käyttöliittymää.
7-Zip on ilmainen, avoimen lähdekoodin kilpailija suljetun lähdekoodin WinRARille ja WinZipille. 7-Zip julkaistiin vuonna 2000. Sen on luonut Igor Pavlov, ja se on lisensoitu LGPL-lisenssillä.
Tekniikka

7-Zip tukee monia erilaisia tiedostonpakkausformaatteja, mutta oletuksena se käyttää omaa 7z-formaattiaan. Tähän se käyttää LZMA-algoritmia. Tämä verrattain uusi algoritmi on todella tehokas, ja se haastaa tunnetuimmat formaatit kuten RARin ja ZIPin.
7-Zip voi myös salata 7Z-tiedostot tehokkaalla AES-suojauksella, joka suojaa sekä tiedostot että arkiston rakenteen, jolloin käyttäjät ilman salasanaa eivät voi edes nähdä arkiston sisältöä.
Aiheesta muualla

Kuvia tai muita tiedostoja aiheesta 7-Zip Wikimedia Commonsissa
Virallinen sivusto (englanniksi)
Abdul Fatah Younis

Abdul Fatah Younis vuonna 2011.
Abdul Fatah Younis (1944 Jebel Akhdar, Libya – 28. heinäkuuta 2011 Benghazi, Libya) oli libyalainen kenraali, maan sisäministeri ja helmikuusta 2011 Libyan hallitusta vastaan taistelevien kapinallisten Siirtymäajan kansallisen neuvoston joukkojen pääesikunnan päällikkö.
Jotkut kapinallisista pitivät Younisia vastuullisena vuoden 2006 verilöylystä Bengasissa Italian lähetystön edustan Muhammed-pilakuvien vastaisia mielenosoittajia vastaan.
Torstaina 28. heinäkuuta 2011 Younis kutsuttiin kuultavaksi kapinallisten pääkaupunkiin Bengasiin etulinjasta Bregasta. Hänet vangittiin tuntemattomaan paikkaan Bengasissa ja hänet ja hänen avustajiinsa kuuluneet eversti ja majuri teloitettiin samana iltana epäselvissä oloissa. Väitteiden mukaan Younisia syytettiin yhteyksistä Gaddafin hallintoon.
Kapinallisneuvoston johtaja Mustafa Abdul Jalil sanoi torstain lehdistötilaisuudessa tappajien kuuluneen Gaddafia kannattavaan ryhmään ja varoitti kapinallisten keskuudessa toimivia "aseellisia ryhmiä". Hän sanoi surmat tehneen kapinallisryhmän johtajan pidätetyn.
Myöhemmin kapinallisministeri Ali Tarhouni sanoi Younesin surmaajien kuuluneen kapinallisiin kuuluvaan islamistiseen Obaida Ibn Jarrah -prikaatiin, ja tekijöiden olevan vapaana. Libyan hallituksen tiedottaja Moussa Ibrahim sanoi tappajien kuuluneen al-Qaidaan ja sen olevan vahvin kapinallisryhmä.
Jo 24. päivä heinäkuuta Al Bawaba Media oli julkaissut uutisen, jonka mukaan Younis oli saanut surmansa 10 päivää aiemmin Bregasta käydyssä taistelussa, "epäselvissä olosuhteissa".
Abdul Baser Wasiqi

Abdul Baser Wasiqi vuonna 1996.
Abdul Baser Wasiqi (s. 12. heinäkuuta 1975) on afganistanilainen entinen yleisurheilija, joka kilpaili kestävyysjuoksussa. Hän oli mukana maratonilla Atlantan olympialaisissa 1996. Wasiqi loukkasi jalkansa pian saavuttuaan Yhdysvaltoihin, mutta päätti silti osallistua. Hän joutui kävelemään suuren osan matkasta ja pääsi maaliin ajassa 4.24.17. Wasiqi sijoittui kilpailun viimeiseksi häviten toiseksi viimeiselle lähes puolellatoista tunnilla. Hänen ennätyksensä maratonilla on noin kaksi tuntia ja 33 minuuttia.
Koviojärvi

| Koviojärvi |
| --- | --- |
Valtiot:  Suomi 
Paikkakunta:  Taivalkoski
Koordinaatit:  65°28′40″N, 28°52′45″E
Järvinumero:  61.382.1.001
Mittaustietoja
Pinnankorkeus:  223,8 m 
Rantaviiva:  31,19 km 
Pinta-ala:  7,32 km² 
 fiKoviojärvi 
Koviojärvi on järvi Taivalkosken itäosassa Pohjois-Pohjanmaan maakunnassa. Sen pinta-ala on 7,3 neliökilometriä. Etäisyys Oulusta on 165 kilometriä itäkoilliseen.
Maantiede

Koviojärven pituus lounaasta koilliseen on 5,6 kilometriä. Järven selkävedet ovat Vaaraselkä ja Isoselkä. Järven lounaisosan muodostaa Eteläperä, koillisessa on Itäperä. Koviojärvessä on useita saaria, joista isoimmat ovat Vaaraselkää ja Isoselkää erottavat Kurvinsaari ja Pylkönsaari. Eteläperässä sijaitsee lukuisia pieniä saaria ja luotoja.
Koviojärven luusua sijaitsee Salmenniemen kohdalla, josta alkaa länteen Tyräjärveen virtaava Hutunsalmi. Koviojärven ja Tyräjärven välisellä kannaksella on peltomaata ja suota. Koviojärven pohjoisrannalla on kulttuurimaisemaa, järven pohjoispuolisen Koviovaaran huippu on noin 285 metriä merenpinnan yläpuolella. Järven itäpuolitse kulkee valtatie 5.
Koviojärvi (61.382.1.001) kuuluu Koviojärven valuma-alueeseen (61.382), joka on kolmannen jakovaiheen vesistö Iijoen vesistössä (61). Toinen jakovaihe on Tyräjärven valuma-alue (61.38) ja ensimmäinen Iijoen yläosan valuma-alue (61.3). Koviojärvi on laajin Koviojärven valuma-alueen yhdeksästä vähintään hehtaarin laajuisesta vakavedestä. Sitä seuraa Iso-Nuottilampi.
Koviojärvi on viidenneksi laajin Taivalkosken 588:sta vähintään hehtaarin laajuisesta vakavedestä. Sitä seuraa Jokijärvi.
Krause

Krause on muun muassa seuraavien henkilöiden sukunimi:
Barbara Krause (s. 1959), saksalainen uimari
Brian Krause (s. 1969), yhdysvaltalainen näyttelijä
Charles Krause, yhdysvaltalainen voimistelija
Christina Krause (s. 1963), suomalainen psykologi ja kognitiotieteen professori
Dagmar Krause (s. 1950), saksalainen laulaja
Dieter Krause (1936−2020), saksalainen meloja, olympiavoittaja ja maailmanmestari
Gesa Felicitas Krause (s. 1992), saksalainen estejuoksija
Hantta Krause (Wilma Schlizewski, s. 1958), suomalainen tatuointitaiteilija ja radiotoimittaja
Jerry Krause (1939–2017), yhdysvaltalainen koripallojohtaja
Johann Wilhelm Krause (1757–1828), saksalainen arkkitehti
Karl Christian Friedrich Krause (1781–1832), saksalainen filosofi
Outi Krause (s. 1948), teknillisen kemian professori ja dekaani
Peter Krause (s. 1965), yhdysvaltalainen näyttelijä
Rudolf Krause (1907–1987), itäsaksalainen Formula 1 -kuljettaja
Sigrun Krause (s. 1954), saksalainen maastohiihtäjä
Tom Krause (1934–2013), suomalainen oopperalaulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kravelli

Tasasaumainen moottorivene, jossa kylkilautojen pitkät syrjät on sovitettu ”puskuun” toisiaan vasten, jolloin lautojen välinen sauma veneen kyljessä on sileä.
Kravelli tarkoittaa puurunkoisen laivan tai veneen rungon rakennustapaa, tasasaumaista kylkilaidoitusta. Tässä rakennustavassa kylkilaudat asetetaan siten, että ne eivät mene päällekkäin alempana tai ylempänä olevien kylkilautojen kanssa, jolloin aluksen kylki muodostaa tasaisen pinnan. Myös aluksen rungon tukikaaret ovat sekä sisä- että ulkopinnoiltaan sileitä. Tasasaumaisen kylkilaudoituksen vastakohta on limisauma.
Korakonísia

Korakonísia (kreik. Κορακονήσια, ”Korppisaaret”) voi viitata seuraaviin saariryhmiin Kreikassa:
Korakonísia eli Korakónisa, pienten saarten ryhmä Amvrakikóslahdessa
Korákia eli Korakonísia, Argo-Saronisiin saariin kuuluva pienten saarten ryhmä Argoliinlahdessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Korakonísia”, voi hakea sivunnimihaulla, laajalla sivunnimihaulla tai tekstihaulla.
Korakrit Arunanondchai

Korakrit Arunanondchai (s. 1986 Bangkok) on thaimaalainen taiteilija, joka työskentelee New Yorkissa ja Bangkokissa. Hänen teoksensa ovat videoita, valokuvia, installaatioita ja performansseja, joille on tyypillistä monien aiheiden ja kulttuuristen vaikutteiden sekoittaminen. Arunanondchain teoksissa on vaikutteita muun muassa rap-musiikista ja musiikkivideoista, taiteen historiasta ja thaimaalaisesta hengellisyydestä. On sanottu, että hänen teoksissaan yhdistyvät digitaalisen ajan kollektiivinen muisti ja hänen henkilökohtaiset kokemuksensa.
Käytyään koulunsa Bangkokissa Arunanondchai muutti Yhdysvaltoihin opiskelemaan taidetta. Hän suoritti BA-tutkinnon Rhode Island School of Designissa Providencessa (2009) ja valmistui taiteen maisteriksi New Yorkin Columbian yliopistosta 2012. Samana vuonna hän suoritti opintoja Skowhegan School of Painting and Sculpturessa.
Vuodesta 2013 Arunanondchai on pitänyt useita yksityisnäyttelyitä varsinkin Yhdysvalloissa ja Euroopassa. Hänen taidettaan on nähty muun muassa New Yorkin MoMA-museon PS1-tilassa sekä näyttelyissä Lontoossa, Pariisissa, Pekingissä ja Berliinissä. Syksyllä 2017 hänellä on yksityisnäyttely Helsingissä Nykytaiteen museo Kiasmassa.
974

| --- | --- |
Vuosisadat: 700-luku · 800-luku · 900-luku · 1000-luku · 1100-luku
Vuosikymmenet: 890-luku · 900-luku · 910-luku · 920-luku · 930-luku · 940-luku 950-luku · 960-luku · 970-luku · 980-luku · 990-luku · 1000-luku
Vuodet: 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909 910 · 911 · 912 · 913 · 914 · 915 · 916 · 917 · 918 · 919 920 · 921 · 922 · 923 · 924 · 925 · 926 · 927 · 928 · 929 930 · 931 · 932 · 933 · 934 · 935 · 936 · 937 · 938 · 939 940 · 941 · 942 · 943 · 944 · 945 · 946 · 947 · 948 · 949 950 · 951 · 952 · 953 · 954 · 955 · 956 · 957 · 958 · 959 960 · 961 · 962 · 963 · 964 · 965 · 966 · 967 · 968 · 969 970 · 971 · 972 · 973 · 974 · 975 · 976 · 977 · 978 · 979 980 · 981 · 982 · 983 · 984 · 985 · 986 · 987 · 988 · 989 990 · 991 · 992 · 993 · 994 · 995 · 996 · 997 · 998 · 999 1000 · 1001 · 1002 · 1003 · 1004 · 1005 · 1006 · 1007 · 1008 · 1009
Kuolleita

paavi Benedictus VI
Abdel Nader

| Abdel Nader |
| --- | --- |
 Nader vuonna 2018.
Henkilötiedot
Koko nimi:  Abdel Nader
Syntynyt: 25. syyskuuta 1993 (ikä 31) Aleksandria, Egypti
Kansalaisuus:   egyptiläinen  yhdysvaltalainen
Koripalloilija
Pelipaikka:  Pieni laitahyökkääjä
Pituus:  196 cm
Paino:  102 kg
NBA-varaus:  58. varaus 2016 (Boston Celtics)
Pelaajaura
Yliopistojoukkueet
2011–2013 2014–2016:  Northern Illinois Iowan osavaltionyliopisto
Seurajoukkueet
2016–2017 2017–2018 2017–2018 2018–2020 2018 2020–:  Maine Red Claws Boston Celtics → Maine Red Claws Oklahoma City Thunder → Oklahoma City Blue Phoenix Suns
Abdel Nader (arab. عبد الرحمن نادر‎, s. 25. syyskuuta 1993 Aleksandria) on egyptiläinen koripalloilija. Pienenä laitahyökkääjänä pelaava Nader on pelannut urallaan Yhdysvalloissa yliopistosarjassa, NBA:n kehityssarjassa ja NBA:ssa.
Pelaajaura

Aleksandriassa syntyneen Naderin perhe muutti Yhdysvaltoihin tämän ollessa kolmevuotias. Hän pelasi vuosina 2011–2016 yliopistokoripalloa ensin Northern Illinois’n ja myöhemmin Iowan osavaltionyliopiston joukkueessa. Boston Celtics varasi Naderin NBA:han 58. vuorolla vuoden 2016 varaustilaisuudessa. Kauden 2016–2017 Nader pelasi NBA:n kehityssarjan joukkue Maine Red Clawsissa: kausi oli egyptiläiselle menestyksekäs, sillä hänet nimettiin sarjan vuoden tulokkaaksi, sarjan tulokkaiden tähdistöviisikkoon, sarjan kakkostähdistöviisikkoon ja tähdistöotteluun. Seuraavalla kaudella Nader pelasi Red Clawsin ohella NBA:ta Celticissä. Vuosina 2018–2020 hän edusti Oklahoma City Thunderia, ja vuonna 2020 hän siirtyi Phoenix Sunsiin, joka eteni kesällä 2021 NBA:n loppuotteluihin.
Aiheesta muualla

Kuvia tai muita tiedostoja aiheesta Abdel Nader Wikimedia Commonsissa
Kiinatar

| Kiinatar> La Chinoise |
| --- | --- |

Ohjaaja:  Jean-Luc Godard
Käsikirjoittaja:  Jean-Luc Godard
Säveltäjä:   Vivaldi  Karlheinz Stockhausen 
Kuvaaja:  Raoul Coutard
Leikkaaja:   Agnès Guillemot  Delphine Desfons 
Pääosat:   Anne Wiazemsky  Jean-Pierre Léaud  Juliet Berto 
Valmistustiedot
Valmistusmaa:  Ranska
Tuotantoyhtiö:   Productions de la Guéville  P.A.R.C. Film  Athos Films  Simar Films  Anouchka Films 
Levittäjä:  Netflix
Ensi-ilta:  1967
Kesto:  96 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Kiinatar (ransk. La Chinoise) on vuonna 1967 ensi-iltansa saanut ranskalainen uuden aallon satiirinen elokuva, jonka ohjasi Jean-Luc Godard. Se kertoo nuorista maolaisista vallankumouksellisista 1960-luvun lopun Pariisissa.
Näyttelijät

| 0 | 1 | 2 |
| --- | --- | --- |
|  Anne Wiazemsky  | … |  Véronique   |
|  Jean-Pierre Léaud  | … |  Guillaume   |
|  Juliet Berto  | … |  Yvonne   |
|  Michel Semeniako  | … |  Henri   |
|  Lex De Bruijn  | … |  Kirilov   |
|  Omar Blondin Diop  | … |  Omar   |
|  Francis Jeanson  | … |  Francis   |
|  Blandine Jeanson  | … |  Blandine   |
|  Elaine Giovagnoli  | … |  hänen ystävänsä   |
|  Jean Yanne  | … |     |
Lähde:
Aiheesta muualla

La Chinoise Time Out. Viitattu 5.6.2021. (englanniksi)
La Chinoise 1967 Letterboxd. Viitattu 5.6.2021. (englanniksi)
Travers, James: La Chinoise (1967) – Jean-Luc Godard – film review and synopsis French Films.org. Viitattu 5.6.2021. (englanniksi)
Kolmen kappaleen probleema (kirja)

Kolmen kappaleen probleema (kiinankielinen alkuteos: 三体, sān tǐ) on Liu Cixinin kirjoittama tieteiskirja, joka on julkaistu vuonna 2007. Kirja sai  Hugo-palkinnon vuonna 2015. Kirjasta on suunnitteilla myös tv-sarja sekä elokuva, jonka ohjaajana on Zhang Fanfan.
Vastaanotto ja arvostelut

Kirja ilmestyi ensimmäiseksi jatkokertomuksena lehdissä vuonna 2006. Kirjana se julkaistiin 2008. Kirja on voittanut useita palkintoja. Merkittävin palkinto on Ken Liun 2014 tekemä englanninnos, joka voitti Hugo-palkinnon vuonna 2015. Se on voittanut myös Kurd Laßwitz -palkinnon, ollut toisella sijalla Locus-palkintoäänestyksessä ja oli Nebula-palkintoehdokas vuonna 2015.
Kirja on julkaistu suomeksi vuonna 2018. Rauno Sainio on suomentanut kirjan suoraan kiinankielestä. Kirja oli Tähtivaeltaja-palkintoehdokas vuonna 2019.
Teemat

Kirja on kovaa tieteiskirjallisuutta ja kirjan teemat pyörivät fyysikoiden ja tieteen ympärillä. Kirjan nimi perustuu fysiikassa tunnettuun kolmen kappaleen probleemaan.
Kirja yhdistää Kiinan lähihistoriaa ja kulttuurivallankumouksesta ponnistavia motivaatioita. Ne yhdistyvät nykyhetkeen ja tutkijoiden itsemurhia aiheuttavaan mysteeriin.
Kirja pohtii ihmiskunnan oikeutta olemassaoloonsa.
Kirjan henkilöt

Ye Wenjie, kirjan päähenkilö, on fyysikko. Hänen fysiikan professorina toiminut isänsä sai surmansa Maon kulttuurivallankumouksessa. Ye Wenjie joutuu 60-luvulla pakkotyöhön Sisä-Mongoliaan. Karkotuksen seurauksena hän kiinnostuu fysiikasta.
Wang Miao kehittelee 2000-luvulla nanomateriaaleja ja joutuu mukaan vastoin tahtoaan osaksi suurempaa ongelmaa, ellei lopeta tutkimuksiaan.
Juonikuvaus

Kirja alkaa kiinan kulttuurivallankumouksesta vuonna 1967. Ye Wenjien, kirjan päähenkilön, fysiikan professorina toiminut isänsä surmataan Maon kulttuurivallankumouksessa taantumuksellisena intellektuellina. Ye Wenjie komennetaan pakkotyöhön Sisä-Mongoliaan. Pakkotyön aikana hän kiinnostuu fysiikasta.
2000-luku. Wang Miao kehittelee nanomateriaaleja ja joutuu mukaan vastoin tahtoaan osaksi itseään suurempaa kuviota. Hänen verkkokalvoillensa piirtyy lähtölaskennan kello. Kello on uhkaus - hänen on lopetettava tutkimuksensa, tai joutuu ongelmiin.
Huippututkijoiden itsemurhia tutkivat Pekingin poliisit ottavat yhteyttä Wangiin ja pyytävät häntä soluttautumaan salamyhkäiseen tiedejärjestöön, joka yhdistetään tutkijoiden itsemurhiin. Järjestön toimintaan liittyy erikoinen tietokonepeli, jossa pohditaan omituisen maailman arvoituksia. Pelissä pelaajat ovat omituisen maailman armoilla. Pelaajan tehtävä on ratkaista kolmen kappaleen probleema ratkaisemalla taivaankappaleiden liikeradat. Peli kätkee ratkaisun kaikkeen – jopa ihmiskuntaa mahdollisesti uhkaavaan sukupuuttoon.
Sovituksia

elokuva: 32 miljoonan dollarin budjetilla tehty kiinalainen elokuva kuvattiin 2015 mutta ei koskaan julkaistu.
tv-sarja: Netflixin tuottama tv-sarja, jonka tekijöinä on Game of Thronesin tekijöitä
tv-sarja (Tencent)
animaatiosarja (Bilibili)
Aiheesta muualla

The Three-Body Problem: I Internet Movie Databasessa (englanniksi)
Goodreads (englanniksi)
Kotkan Satama

| Kotkan Satama Oy |
| --- | --- |
Yritysmuoto:  Osakeyhtiö
Toimitusjohtaja:  Kimmo Naski
Kotipaikka:  Kotka
Liikevaihto:  39,7 milj. euroa (2008)
Henkilöstö:  60 (2008)
Kotisivu:  http://www.portofkotka.fi/
Infobox OKNimi-testi OK: 
Kotkan Satama Oy oli Kotkassa satamatoimintaa harjoittanut yhtiö, jonka omisti Kotkan kaupunki. Yhtiökonserniin kuului Kotkan Satama Oy:n lisäksi sen kokonaan omistama Kotkan Satamatalot Oy. Toimitusjohtajana oli Kimmo Naski vuosina 2002–2011. Kotkan Satama Oy ja Haminan Satama Oy yhdistyivät 1. toukokuuta 2011 HaminaKotka Satama Oy:ksi. Molempien kaupunkien kaupunginvaltuustot hyväksyivät yhdistymisen 8. marraskuuta 2010.
Sataman toimistokeskus Merituuli on nykyisin HaminaKotka Satama Oy:n pääkonttori. Se sijaitsee Mussalon satama-alueella. Siellä toimivat Tulli, VR Transpointin toimisto ja yhteensä viitisenkymmentä logistiikka-alan yritystä. Rakennuksen matala osa on valmistunut vuonna 2000 ja myöhemmin sen sivuille on rakennettu torniosat Pohjoiskorkia ja Lounatkorkia.